Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: 2 Jelenleg az 1994. évi XLVIII. törvény.
Paragraph Index: 60

c) Amennyiben az árszabályozási év végén kialakuló tényleges átlagárak 3%-nál nagyobb mértékben térnek el az árszabályozási év kezdetén az árképletek alapján számított átlagáraktól, a különbséget utólag figyelembe kell venni. 1.3. Inflációkorrekciós tényező („k”) Az inflációkorrekciós tényező értékére mindig az éves árkorrekció alkalmával — az árjavaslatoknak az ár megállapítója (gazdasági miniszter) számára történő benyújtása kapcsán — a MEH tesz javaslatot. Javaslata megtételekor a MEH elemzi a társaságok működését és a várható folyamatokat. A „k” értéke minden társaságcsoport, illetve tevékenység esetében lehet azonos, de indokolt esetben a MEH az egyes társaság(csoport)oknál, illetve tevékenységeknél egymástól eltérő mértékű inflációkorrekciós tényezőre is tehet javaslatot. 1.4. Környezetvédelmi költségnövekmény („Q”) Az erőművi átlagárra vonatkozó képletben külön szerepel a környezetvédelmi előírások következtében az inflációnál nagyobb mértékben növekvő környezetvédelmi költségtöbblet (Q) értéke. Az indokolt többlet megállapításához az egyes erőművek által a MEH-hez benyújtott kérelmek felülvizsgálatát kell elvégezni. „Q” értéke a felülvizsgálat után a következő árszabályozási évre indokoltnak tartott környezetvédelmi költségnövekmények összegzéséből alakul ki. Az egyes erőművek indokolt környezetvédelmi költségnövekményét az adott erőmű eladási árainak egyedi megállapításánál kell — az 1.2. c) pontban meghatározott módon — figyelembe venni az esedékes ármódosítás előkészítésekor. 1.5. Az átlagárak és a tarifák

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes